open-index/open-wikipedia-markdown huggingface dataset:
Τριανταφύλλου

Το ελληνικό επώνυμο **Τριανταφύλλου** μπορεί να αναφέρεται σε κάποιο από τα παρακάτω πρόσωπα:

* Ιωάννης Δ. Τριανταφύλλου ή Μακρυγιάννης (γενν. 1797), οπλαρχηγός της Ελληνικής Επανάστασης του 1821, στρατιωτικός (στρατηγός), πολιτικός και συγγραφέας.

* Αθανάσιος Τριανταφύλλου (γενν. 1803), αγωνιστής στην Επανάσταση του 1821
* Αντώνιος Τριανταφύλλου (γενν. 1911), ανώτερος δημόσιος υπάλληλος και βουλευτής Ευβοίας
* Κλέων Τριανταφύλλου (1885-1944), μουσικοσυνθέτης και τραγουδιστής, γνωστός με το καλλιτεχνικό ψευδώνυμο **Αττίκ**
* Κωνσταντίνος Η. Τριανταφύλλου (πέθανε το 1984), δικηγόρος και πολιτικός
* Κώστας Ν. Τριανταφύλλου (1912-2002), λογοτέχνης και ιστορικός της Πάτρας, δικηγόρος
* Μαρώ Τριανταφύλλου (γενν. 1963), συγγραφέας, φιλόσοφος και θεατρικός κριτικός
* Νίκος Τριανταφύλλου (1915-1948), αντιστασιακός και μετέπειτα συνταγματάρχης του ΔΣΕ 
* Σπύρος Τριανταφύλλου (1905-1973), δημοσιογράφος και συγγραφέας
* Σώτη Τριανταφύλλου (γενν. 1957), συγγραφέας και ιστορικός
* Χρυσόστομος Τριανταφύλλου (γενν. 1957), Μητροπολίτης Χαλκίδος, Ιστιαίας και Βορείων Σποράδων
* Περικλής Κ. Τριανταφύλλου (1934 - 2017), εμποροβιομήχανος, ιδρυτής της βιομηχανίας "ΕΛΛΗΝΙΚΗ ΝΑΥΠΛΙΑΚΗ ΚΟΝΣΕΡΒΟΠΟΙΪΑ" - ΕΛΝΑΚΟ, πρόεδρος της ποδοσφαιρικής ομάδας Πανναυπλιακός-Ηρακλής Γ.Σ. και αντιπρόεδρος του Παναιγιαλείου.

## Δείτε επίσης
* Τριαντάφυλλος
Γ.Σ. Ερμής Περάματος

Ο **Γ.Σ. Ερμής Περάματος** είναι αθλητικός σύλλογος που δραστηριοποιείται στο Πέραμα Αττικής όπου και βρίσκεται η έδρα του, το Κλειστό Γυμναστήριο Περάματος. Επίσημο έτος ίδρυσής του είναι το 1978 και χρώματά του το κόκκινο, το μπλε και το άσπρο. Διατηρεί τμήματα καλαθοσφαίρισης ανδρών και πετοσφαίρισης γυναικών.

## Ιστορία
Ιδρύθηκε το 1978 με την επωνυμία **«Γυμναστικός Σύλλογος Περάματος»** με τμήματα καλαθοσφαίρισης. Αγωνιζόταν στα πρωταθλήματα της ΕΣΚΑ και υπήρξε ιδρυτικό σωματείο της ΕΣΚΑΝΑ. 

Το 1998 συγχωνεύτηκε με τον σύλλογο Α.Σ. Ερμής Περάματος που διατηρούσε τμήματα πετοσφαίρισης και μετονομάστηκε σε **Γυμναστικός Σύλλογος Περάματος «ο Ερμής»**, διαθέτοντας έκτοτε τμήματα καλαθοσφαίρισης αλλά και πετοσφαίρισης.

## Τμήμα καλαθοσφαίρισης ανδρών
Η ανδρική ομάδα του τμήματος καλαθοσφαίρισης ανδρών έχει φτάσει μέχρι και την Α2 Εθνική Κατηγορία.

## Τμήμα καλαθοσφαίρισης γυναικών

## Τμήμα πετοσφαίρισης ανδρών
Η ανδρική ομάδα του τμήματος πετοσφαίρισης ανδρών έχει φτάσει έως την Γ΄ Εθνική Κατηγορία, κατακτώντας το πρωτάθλημα Α΄ Κατηγορίας της ΕΣΠΕΔΑ την αγωνιστική περίοδο 2004-05.

Σήμερα το τμήμα πετοσφαίρισης ανδρών είναι ανενεργό.

## Τμήμα πετοσφαίρισης γυναικών

## Παραπομπές


Κατηγορία:Αθλητικοί σύλλογοι Αττικής
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Σωματεία Ε.Σ.ΠΕ.Δ.Α.
Κατηγορία:Ιδρύσεις αθλητικών συλλόγων το 1978
Κατηγορία:Ιδρύσεις ομάδων καλαθοσφαίρισης το 1978
Μπεν Κίνγκσλεϊ

Ο σερ **Μπεν Κίνγκσλεϊ**, (αγγλικά: *Ben Kingsley*, γεννημένος ως: *Krishna Pandit Bhanji*) είναι Άγγλος ηθοποιός. Έχει αποσπάσει ένα βραβείο Όσκαρ, ένα Γκράμι, ένα BAFTA, δύο Χρυσές Σφαίρες και ένα βραβείο Screen Actors Guild.Έγινε ευρέως γνωστός για τον ρόλο του ως Μαχάτμα Γκάντι, στην ταινία Γκάντι του 1982, για την οποία κέρδισε Βραβείο Όσκαρ Καλύτερου Α΄ Ανδρικού Ρόλου. Έχει παίξει σε πολλές κινηματογραφικές ταινίες, όπως στην ταινία Η λίστα του Σίντλερ, Hugo και Iron Man 3.

## Φιλμογραφία

## Παραπομπές


## Εξωτερικοί σύνδεσμοι
* Μπεν Κίνγκσλεϊ, σελίδα στον ιστότοπο Cine.gr 

Κατηγορία:Ηθοποιοί-επέκταση
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Βραβευμένοι με Grammy
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
The Ultimate Experience

***The Ultimate Experience*** είναι ο τίτλος της συλλογής τραγουδιών του Τζίμι Χέντριξ η οποία κυκλοφόρησε σε μορφή CD και διπλού δίσκου βινυλίου, στις 2 Νοεμβρίου του 1992 μέσω της δισκογραφικής εταιρείας "MCA Records". Η κυκλοφορία της συλλογής για την αμερικάνικη αγορά πραγματοποιήθηκε στις 27 Απριλίου 1993.

Περιλαμβάνει κομμάτια από όλη την καριέρα του Τζίμι Χέντριξ, με εξαίρεση το ζωντανά ηχογραφημένο άλμπουμ "*[[Band of Gypsys]]*". Ανέβηκε στο # 25 στην Μεγάλη Βρετανία όπου βραβεύθηκε ως χρυσός δίσκος και το # 72 στο Billboard των Ηνωμένων Πολιτειών, όπου βραβεύθηκε ως τριπλά πλατινένιος δίσκος.

## Τραγούδια του δίσκου
**1. All Along the Watchtower** *(Dylan)* - 4:07
**2. Purple Haze** *(Hendrix)* - 2:44
**3. Hey Joe** *(Roberts)* - 3:26
**4. The Wind Cries Mary** *(Hendrix)* - 3:18
**5. Angel** *(Hendrix)* - 4:17
**6. Voodoo Child (Slight Return)** *(Hendrix)* - 5:13
**7. Foxy Lady** *(Hendrix)* - 3:15
**8. Burning of the Midnight Lamp** *(Hendrix)* - 3:35
**9. Highway Chile** *(Hendrix)* - 3:30
**10. Crosstown Traffic** *(Hendrix)* - 2:14
**11. Castles Made of Sand** *(Hendrix)* - 2:45
**12. Long Hot Summer Night** *(Hendrix)* - 3:27
**13. Red House** *(Hendrix)* - 3:54
**14. Manic Depression** *(Hendrix)* - 3:37
**15. Gypsy Eyes** *(Hendrix)* - 3:42
**16. Little Wing** *(Hendrix)* - 2:24
**17. Fire** *(Hendrix)* - 2:38
**18. Wait Until Tomorrow** *(Hendrix)* - 3:00
**19. Star Spangled Banner** *(Key, Smith)* - 4:05
**20. Wild Thing (Live)** *(Taylor)* - 6:54

## Θέσεις τσαρτ
***The Ultimate Experience*** *(άλμπουμ)*

***Επίσημη κυκλοφορία: [[2 Νοεμβρίου]] [[1992]]***

## Βραβεία
***The Ultimate Experience*** *(άλμπουμ)*
Ηνωμένες Πολιτείες (*RIAA Certification*): 3 x πλατινένιος 
Καναδάς (*CRIA Certification*): 2 x πλατινένιος 
Ηνωμένο Βασίλειο (*BPI Certification*): Χρυσός 

## Τα μέλη των Experience
Οι μουσικοί οι οποίοι ηχογράφησαν το "*The Ultimate Experience*" είναι οι εξής:
* **[[Τζίμι Χέντριξ]]** - κιθάρα, φωνητικά, πιάνο
* **[[Νόελ Ρέντινγκ]]** - μπάσο, φωνητικά
* **[[Μπίλι Κοξ]]** - μπάσο, φωνητικά
* **[[Μιτς Μίτσελ]]** - τύμπανα
* **[[Αλ Κούπερ]]** - πλήκτρα

## Παραπομπές


## Πηγές
* The Ultimate Experience - Jimi Hendrix | Songs, Reviews, Credits, Awards | AllMusic
* JIMI HENDRIX The Ultimate Experience reviews and MP3
* Jimi Hendrix Experience - The Ultimate Experience at Discogs

Κατηγορία:Δισκογραφία του Jimi Hendrix
Κατηγορία:Άλμπουμ του 1992
Κιλιμάντζαρο

thumb|Το Κιλιμάντζαρο
Το **Κιλιμάντζαρο** (Kilimanjaro ή Kilima-Ndjaro, προφέρεται Κιλιμαντζάρο) είναι το υψηλότερο βουνό της Αφρικής με ύψος 5.895 μέτρα. Βρίσκεται στη βορειοανατολική Τανζανία και πολύ κοντά στον Ισημερινό. Αποτελεί μεμονωμένο ηφαιστειογενή ορεινό όγκο με δύο κορυφές από τις οποίες η κορυφή Κίμπο (5895 μ.) είναι η υψηλότερη της Αφρικής, που συνδέεται με αυχένα με τη δεύτερη τη Μαβένσι (5.355 μ.). Η Κίμπο είναι κρατήρας ηφαιστείου που βαίνει σε οριστική σβέση, η Μοβένσι είναι επίσης κρατήρας σβησμένου ηφαιστείου, άλλοτε ψηλότερη που έχασε μέρος του ύψους της από διάβρωση. Και οι δύο αυτές κορυφές καλύπτονται από παγετώνες, που είναι και οι μοναδικοί περί τον Ισημερινό.

Ο παγετώνας της κορυφής Κίμπο κατεβαίνει μέχρι τα 4.900 μέτρα. Οι χαμηλότερες ζώνες του όρους από ύψος 3000 μέχρι 2000 μέτρα καλύπτονται από παρθένα δάση, ενώ οι ακόμη χαμηλότερες σχηματίζουν εξαιρετικές εκτάσεις καλλιέργειας.

Το Κιλιμάντζαρο ως μεμονωμένο επιβλητικό ορεινό κώνο αντίκρισαν πρώτοι οι Ευρωπαίοι ιεραπόστολοι Ρέμπαν και Κράπφ το 1848. Ακολούθησαν από τότε πολλές αποστολές για την αναγνώριση και εξερεύνησή του. Νεότερες αποστολές διαπίστωσαν πως οι παγετώνες του Κιλιμάντζαρου, από τους οποίους τροφοδοτούνται πολλοί ποταμοί της ανατολικής Αφρικής, ακόμη και ο Νείλος, συνεχώς μειώνονται. 

[thumb|300px|Κιλιμάντζαρο http://www.maps-for-free.com/?val=-3.066667,37.359167,7,Kilimanjaro]

## Ζωή των ζώων

Τα μεγάλα ζώα είναι σπάνια στο Κιλιμάντζαρο και είναι συχνότερα στα δάση και στα χαμηλότερα τμήματα του βουνού. Οι ελέφαντες και οι αφρικανικοί βούβαλοι είναι από τα ζώα που μπορεί να είναι δυνητικά επικίνδυνα για τους πεζοπόρους. Έχουν επίσης αναφερθεί μπουσμπόκ, χαμαιλέοντες, ντικ-ντικ, κεφαλοφίνες, μαγκούστες, νεκταρινιίδες και φακόχοιροι. Οι ζέβρες και οι ύαινες έχουν παρατηρηθεί σποραδικά στο οροπέδιο της Σίρα.

Συγκεκριμένα είδη που συνδέονται με το βουνό περιλαμβάνουν τη *[[Crocidura monax|μυγαλή του Κιλιμάντζαρου]]* και τον χαμαιλέοντα *[[Kinyongia tavetana]]*.

## Πηγές
* *Νεώτερον Εγκυκλοπαιδικόν Λεξικον Ηλίου* τ. 10ος, σ. 710

## Παραπομπές


Κατηγορία:Βουνά της Τανζανίας
Στέφανος Χάλης

Ο **Στέφανος Χάλης** (περ. 1796 – 25 Ιουλίου 1822) ήταν Έλληνας οπλαρχηγός και αγωνιστής της Ελληνικής Επανάστασης του 1821 από το Θέρισο της Κρήτης. Ήταν ο μικρότερος αδελφός των επίσης αγωνιστών της επανάστασης, Βασιλείου και Ιωάννη.

## Βιογραφία
Ο Χάλης γεννήθηκε στο χωριό Θέρισο των Χανίων γύρω στο 1796 και ήταν ο μικρότερος γιος του Δημητρίου Χάλη, ο οποίος μερίμνησε για τη μόρφωση των τέκνων του με αποτέλεσμα τόσο ο Στέφανος, όσο και τα αδέλφια του να γίνουν αποδέκτες σημαντικής παιδείας. Συγκεκριμένα, ο Στέφανος μαθήτευσε δίπλα στους ονομαστούς λόγιους της εποχής, Ιάκωβο Μανωλέσο και Γρηγόριο Περδικάρη. Αυτή η ευρεία μόρφωση που απέκτησε, είχε ως επακόλουθο την πρόσληψή του στο υπαλληλικό προσωπικό των βρετανικών προξενείων, αρχικά στα Χανιά και στη συνέχεια στην Πάτρα.

Κατά τη διάρκεια της παραμονής του στην Πάτρα μυήθηκε στη Φιλική Εταιρεία και με το ξέσπασμα της Επανάστασης επέστρεψε στην Κρήτη, όπου έδρασε ως οπλαρχηγός. Έλαβε μέρος αρχικά την 15η Ιουλίου του 1821 στη νικηφόρα μάχη του Θερίσου, ενώ στις 19 Αυγούστου του ίδιου έτους συμμετείχε στην, επίσης νικηφόρα για τους επαναστάτες, μάχη στις Αλιάκες κοντά στον κόλπο της Σούδας, όπου όμως έχασε τη ζωή του κατά τη διάρκεια εφόδου, χτυπημένος από σφαίρα στο μέτωπο.

Ο Στέφανος Χάλης μαρτυρείται επίσης ως ικανός ποιητής, τραγουδιστής και λυράρης. Μάλιστα, σύμφωνα με μια εκδοχή, φέρεται ως ο δημιουργός του γνωστού ριζίτικου τραγουδιού «Πότε θα κάνει ξαστεριά».

## Παραπομπές


## Βιβλιογραφία
*Αγνή Βλαβιανού - Αρβανίτη, *Βασίλειος Χάλης - Η Επανάσταση του 1821 στην Κρήτη*, 2004.
*Διονυσίου Α. Κοκκίνου, *Η Ελληνική Επανάστασις*, εκδόσεις Μέλισσα, 1974, τόμος Β'.
**Ιστορία Ελληνικού Έθνους*, Εκδοτική Αθηνών, Αθήνα 1975, τόμος ΙΒ'.

## Εξωτερικοί σύνδεσμοι
*Εφημερίδα ''Πατρίς'': Η περιγραφή του Καλλίνικου Κριτοβουλίδη για την αρχή της Επανάστασης.

Κατηγορία:Οπλαρχηγοί του 1821
Κατηγορία:Κρητικοί οπλαρχηγοί
Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας
Ζαν Ραβελοναρίβο

Ο **Ζαν Ραβελοναρίβο** (*Jean Ravelonarivo*, γενν. 17 Απριλίου 1959) είναι Μαλγάσιος στρατιωτικός και πολιτικός που διετέλεσε 18oς πρωθυπουργός της νησιωτικής χώρας από τον Ιανουάριο του 2015 ως το 2016. Προτού γίνει πρωθυπουργός ήταν πρόεδρος του Ομίλου Ρόταρι στη Μαδαγασκάρη.

## Βιογραφία
Γεννήθηκε στο Μπερεβό της Μαδαγασκάρης και αποφοίτησε από τη Σχολή Αεροπορίας του Κιρόβογκραντ, στη Ρωσία. Επίσης, σπούδασε στο Εθνικό Ινστιτούτο Διοίκησης Επιχειρήσεων (Institut national des sciences comptables et de l'administration d'entreprises). και Διεθνείς Σχέσεις στο Πανεπιστήμιο των Παρισίων στη Γαλλία.

### Στρατιωτική σταδιοδρομία και σπουδές
Ο Ραβελοναρίβο υπηρέτησε ως πιλότος στο προσωπικό αεροπλάνο του πρώην προέδρου Ντιντιέ Ρατσιράκα, ενώ η σύζυγός του ήταν γραμματέας του Ρατσιράκα.

### Πρωθυπουργία
Στις 12 Ιανουαρίου 2015 ο πρωθυπουργός Ροζέ Κολό υπέβαλε την παραίτησή του από την πρωθυπουργία, που έγινε δεκτή από τον πρόεδρο Ερί Ραζαοναριμαμπιανινά την επόμενη ημέρα. Ο Κολό είχε επικριθεί για την αποτυχία του να λύσει το πρόβλημα με τις επαναλαμβανόμενες διακοπές ηλεκτρισμού λόγω βλάβης. 
Νέος πρωθυπουργός διορίστηκε o στρατηγός της αεροπορίας Ραβελοναριβό. Η επίσημη ανάληψη των καθηκόντων του έγινε στις 17 Ιανουαρίου. Η αντιπολίτευση και ορισμένοι υποψήφιοι στις προεδρικές εκλογές του 2013, αμφισβήτησαν τη συνταγματικότητα του διορισμού του από τον Πρόεδρο (Άρθρο 54 που γράφει ότι ο Πρωθυπουργός διορίζεται από τον Πρόεδρο μέσα από έναν κατάλογο που προτείνεται από το πολιτικό κόμμα που έχει την πλειοψηφία στην Εθνοσυνέλευση), αναφέροντας ότι οφειλόταν στη φιλία μεταξύ της συζύγου του και της Πρώτης Κυρίας της χώρας.
Στις 3 Ιουλίου 2015 ο πρωθυπουργός επέζησε πρότασης μομφής, καθώς 95 ψήφοι ήταν θετικοί για την πρόταση, ενώ απαιτούνταν τουλάχιστον 101.
Στις 8 Απριλίου 2016 ανακοινώθηκε η παραίτηση του πρωθυπουργού και της κυβέρνησής του. Ο Ραβελοναρίβο αρνήθηκε την ανακοίνωση. Στις 10 Απριλίου ο πρόεδρος Ραζαοναριμαμπιανινά διόρισε νέο πρωθυπουργό τον Ολιβιέ Μαχαφαλί. Τελικά ο Ραβελοναρίβο δήλωσε ότι θα υπογράψει μια επιστολή παραίτησης.

Τον Σεπτέμβριο του 2021 το ποινικό δικαστήριο κατά της διαφθοράς στο Ανταναναρίβο ζήτησε να εμφανιστούν έξι άτομα και μια εταιρεία. Ο Ραβελοναρίβο, πρωθυπουργός μεταξύ 2015 και 2016, κατηγορήθηκε ότι είχε συνάψει συμβόλαια με δόλιο τρόπο, από τα οποία ωφελήθηκε ο ίδιος. Το δικαστήριο ζήτησε να καταδικαστεί σε φυλάκιση 5 ετών. Οι κατηγορούμενοι διατάχθηκαν να πληρώσουν συνολικά 6 δισεκατομμύρια αριάρι ως αποζημίωση στο CNAPS (Εθνικό Ταμείο Κοινωνικών Ασφαλίσεων).

## Παραπομπές


Κατηγορία:Πρωθυπουργοί της Μαδαγασκάρης
Αζεοτροπικό μίγμα

**Αζεοτροπικό μείγμα** ονομάζουμε ένα διάλυμα που έχει σταθερό σημείο βρασμού και που η υγρή και η αέρια φάση του έχουν σταθερή σύσταση. Έτσι το μείγμα αυτό στη διαδικασία της κλασματικής απόσταξης συμπεριφέρεται σαν χημική ένωση. Π.χ. η αιθυλική αλκοόλη (κοινώς οινόπνευμα) σχηματίζει με το νερό, αζεοτροπικό μείγμα στη συγκέντρωση περίπου 98% με σημείο ζέσεως περίπου 78°C. Έτσι όταν βράσουμε ένα διάλυμα νερού αιθανόλης, π.χ. κρασί, τότε όταν η θερμοκρασία φθάσει στους 78°C θα βράζει το αζεοτροπικό μείγμα και από την υγροποίηση των ατμών θα έχουμε αιθυλική αλκοόλη 98%. Αφού φύγει όλη η αλκοόλη η θερμοκρασία θα αρχίσει να ανεβαίνει. Άρα από μία απόσταξη δεν είναι δυνατό να πάρουμε αιθυλική αλκοόλη 100%.

## Παραπομπές


## Εξωτερικοί σύνδεσμοι
* 

Κατηγορία:Μίγματα
Κατηγορία:Χημεία-επέκταση
Φραντσέσκο Μπέσκι

Ο σεβασμιότατος **Φραντσέσκο Μπέσκι** (ιταλικά: *Francesco Beschi*, γεννήθηκε στις 6 Αυγούστου 1951 στη Μπρέσια (*Brescia*) είναι από τις 22 Ιανουαρίου 2009 επίσκοπος της Ρωμαιοκαθολικής Εκκλησίας, με έδρα στο Μπέργκαμο (*Bergamo*) της Λομβαρδίας της Ιταλίας, αντικαθιστώντας τον Ρομπέρτο Αμαντέι (*Roberto Amadei*).

## Βιογραφία

Γεννήθηκε στη Μπρέσια (*Brescia*) στις 6 Αυγούστου 1951. Σπούδασε στη θεολογική σχολή και στο ωδείο (βιολί) της Μπρέσια, όπου χειροτονήθηκε ιερέας το 1975. 

Στις 25 Μαρτίου 2003, ο Πάπας Ιωάννης Παύλος Β΄ τον υπέδειξε ως βοηθητικό επίσκοπο  της Μπρέσια. Χειροτονήθηκε επίσκοπος στις 18 Μαΐου 2003 από τον επίσκοπο  Τζούλιο Σανγκουινέτι (*Giulio Sanguineti*).

Στις 22 Ιανουαρίου 2009, ο Πάπας Βενέδικτος ΙΣΤ΄ τον υπέδειξε ως επίσκοπο του Μπέργκαμο.

## Παραπομπές


## Πηγές
* Ιστότοπος της Επισκοπής του Μπέργκαμο
* Catholic Hierarchy

## Εξωτερικοί σύνδεσμοι
* 

Κατηγορία:Ιταλοί κληρικοί
Κατηγορία:Επίσκοποι του Μπέργκαμο
Κατηγορία:Επίσκοποι Μπρέσια
Μαουρίτσιο Τζερβαζόνι

Ο σεβασμιότατος **Μαουρίτσιο Τζερβαζόνι** (ιταλικά: *Maurizio Gervasoni*, γεννήθηκε στις 20 Δεκεμβρίου 1953 στο Σάρνικο (Sarnico)) είναι από τις 21 Ιουλίου  2012 επίσκοπος της Ρωμαιοκαθολικής Εκκλησίας, με έδρα στο Βιτζέβανο (*Vigevano*) της Λομβαρδίας της Ιταλίας, αντικαθιστώντας τον Βιντσέντσο Ντι Μάουρο (*Vincenzo Di Mauro*).

## Παραπομπές


## Πηγές
* Ιστότοπος της Επισκοπής του Βιτζέβανο 
* Catholic Hierarchy

Κατηγορία:Ιταλοί κληρικοί
Κατηγορία:Επίσκοποι του Βιτζέβανο
Καλαφατιώνες Κέρκυρας

Οι **Καλαφατιώνες** είναι χωριό της μέσης Κέρκυρας. Απέχει από την πόλη της Κέρκυρας 9 χιλιόμετρα. Τα γειτονικά χωριά είναι οι Βαρυπατάδες, Κουραμάδες, Βιρός και οι Καστελλάνοι Μέσης. Έχει 457 κατοίκους (σύμφωνα με την απογραφή 2011) και βρίσκεται σε υψόμετρο 162 μέτρων.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Ζαγκαζίγκ

Η **Ζαγκαζίγκ** ή **Ελ Ζαγκαζίκ** (*[[αραβικά]]:  الزقازيق*) είναι πόλη της Αιγύπτου στο ανατολικό τμήμα του Δέλτα του Νείλου, στο κανάλι της Ισμαηλίας. Είναι η πρωτεύουσα του κυβερνείου Σαρκία. Με πληθυσμό 319,707 κατοίκους είναι κέντρο εμπορίου βαμβακιού και σιτηρών της Αιγύπτου κι απέχει 85 χλμ. από το Κάιρο.

Η πόλη έχει πανεπιστήμιο, 2 μουσεία με ευρήματα από την αρχαία Βούβαστις που βρίσκεται κοντά στη Ζαγκαζίγκ. 

## Ιστορία
Τα ερείπια της Αρχαίας αιγυπτιακής πόλης Βούβαστις βρίσκονται 3 χιλιόμετρα νοτιοανατολικά της πόλης. Η Βούβαστις ήταν η πρωτεύουσα της 18ης νομής, και λατρευόταν η γάτα-θεά Μπαστέτ. Η ονομασία Βούβαστις είναι η ελληνική ονομασία της αιγυπτιακής «Ανά Μπαστέτ». Η Βούβαστις έγινε η πρωτεύουσα της Αιγύπτου κατά την 22η και 23η δυναστεία. Υπάρχουν ερείπια των ναών που χτίστηκε από τον Οσορκόν Β΄ και τον Νεκτανεβώ Β΄ της Αιγύπτου. Οι κατακόμβες όπου θάβονταν οι ιερές γάτες βρίσκονται πίσω από μια παλιά Βασιλική και είναι από την περίοδο του Φαραώ Πέπι.

Η Ζαγκαζίκ ιδρύθηκε από τον Μεχμέτ Αλή Πασά τον 19ο αιώνα όταν έσκαψε κανάλια για την άρδευση περισσοτέρων εκτάσεων στον Νείλο. Αν και πιστεύεται ότι ήδη προϋπήρχε εκεί μικρός οικισμός. Μέχρι το 1820 ήταν ένα μικρό χωριό που από τότε γνώρισε μεγάλη ανάπτυξη λόγω της καλλιέργειας βαμβακιού. Το 1883 ήταν ήδη πόλη όταν μεταφέρθηκαν εκεί δημόσιες υπηρεσίες και άλλα ιδρύματα κι έγινε το κέντρο του ανατολικού δέλτα του Νείλου.

Το όνομα της προέρχεται σύμφωνα με δύο εκδοχές από κάποια οικογένεια που ζούσε εκεί πριν γίνει οικισμός και μιά τρίτη εκδοχή από ένα ψάρι που ψάρευαν οι εργάτες που κατασκεύαζαν το κανάλι.

## Κλίμα
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της ως καυτή έρημο (BWH), καθώς και το υπόλοιπο της Αιγύπτου.

## Παραπομπές


Κατηγορία:Πόλεις της Αιγύπτου
Όσκαρ 2014

Ο όρος **Όσκαρ 2014** μπορεί να αναφέρεται:

* Στα Βραβεία Αμερικανικής Ακαδημίας Κινηματογράφου 2013
* Στα Βραβεία Αμερικανικής Ακαδημίας Κινηματογράφου 2014
Βραβεία Αμερικανικής Ακαδημίας Κινηματογράφου 2014

thumb|250px|Η 87η Απονομή των Βραβείων της Αμερικανικής Ακαδημίας Κινηματογράφου.

Η **87<sup>η</sup> Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, τίμησε τις καλύτερες ταινίες του 2014. Η απονομή πραγματοποιήθηκε στις 22 Φεβρουαρίου 2015 στο Θέατρο Ντόλμπι στο Χόλιγουντ της Καλιφόρνια και οικοδεσπότης της τελετής ήταν ο Νιλ Πάτρικ Χάρις.

Οι υποψηφιότητες ανακοινώθηκαν στις 15 Ιανουαρίου 2015 από την πρόεδρο της Ακαδημίας Σέριλ Μπουν Άιζακς, τους σκηνοθέτες Τζ. Τζ. Έιμπραμς και Αλφόνσο Κουαρόν και τον ηθοποιό Κρις Πάιν.

## Υποψηφιότητες και Βραβεία

### Τιμητικό Βραβείο
*Ζαν-Κλοντ Καριέρ
*Χαγιάο Μιγιαζάκι
*Μορίν Ο'Χάρα

### Ανθρωπιστικό Βραβείο Τζιν Χέρσολτ
*Χάρι Μπελαφόντε

## Πολλαπλές υποψηφιότητες
* **9**: *[[Birdman ή Η Απρόσμενη Αρετή της Αφέλειας]]* και *[[Ξενοδοχείο Grand Budapest]]*
* **8**: *[[Το παιχνίδι της μίμησης]]*
* **6**: *[[Ελεύθερος σκοπευτής (ταινία)|Ελεύθερος σκοπευτής]]* και *[[Μεγαλώνοντας]]*
* **5**: *[[Foxcatcher]]*, *[[Interstellar]]*, *[[Η Θεωρία των Πάντων (ταινία, 2014)|Η Θεωρία των Πάντων]]* και *[[Χωρίς μέτρο]]*
* **4**: *Ο κύριος Τέρνερ*
* **3**: *[[Τα μυστικά του δάσους]]* και *Αλύγιστος*
* **2**: *[[Φύλακες του Γαλαξία (ταινία, 2014)|Φύλακες του Γαλαξία]]*, *[[Ida (ταινία)|Ida]]*, *Έμφυτο Ελάττωμα*, *[[Selma (ταινία)|Selma]]* και *Άγρια*

## Δείτε επίσης
* Χρυσές Σφαίρες του 2014
* Βραβεία Βρετανικής Ακαδημίας Κινηματογράφου 2014
* Βραβεία Σωματείου Αμερικανών Ηθοποιών του 2014

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

Οσκαρ
Κατηγορία:Τελετές απονομής βραβείων Όσκαρ
Αντιναύαρχος

Ο **Αντιναύαρχος** (συντομογραφία: Ανχος) είναι ο δεύτερος υψηλότερος στρατιωτικός βαθμός του Πολεμικού Ναυτικού, ισοδύναμος του Αντιστράτηγου (στον Στρατό Ξηράς) και του Αντιπτεράρχου (στην Πολεμική Αεροπορία). Ο Αντιναύαρχος είναι ανώτερος του Υποναυάρχου και κατώτερος του Ναυάρχου.

Στην Ελλάδα, ο βαθμός του Αντιναυάρχου, ως ανώτατου αξιωματικού, υφίσταται και στο Λιμενικό Σώμα − Ελληνική Ακτοφυλακή. Είναι ο ανώτερος βαθμός εξέλιξης εν ενεργεία αξιωματικού σε αυτό το Σώμα. Κατόπιν απόφασης του Κ.Υ.Σ.Ε.Α., χορηγείται ο βαθμός του Ναυάρχου εν αποστρατεία για τους ευδοκίμως τερματίσαντες τη σταδιοδρομία τους Αντιναυάρχους.

## Διακριτικά

Αρχείο:RHN-VAdm-shoulder.svg|alt=Επωμίδα Αντιναυάρχου Β.Ν. (υπόδειγμα 1959)|Επωμίδα αντιναυάρχου Β.Ν. (υπόδειγμα 1959)
Αρχείο:GR-Navy-OF8.svg|alt=Επωμίδα Αντιναυάρχου Π.Ν. (υπόδειγμα 1975)|Επωμίδα αντιναυάρχου Π.Ν. (υπόδειγμα 1975)
Αρχείο:GR-Navy-OF8-sleeve.svg|alt=Επιχειρίδια Αντιναυάρχου Π.Ν./Β.Ν.|Επιχειρίδια αντιναυάρχου Π.Ν./Β.Ν.
Αρχείο:Greek Navy Vice Admiral Flag.svg|alt=Σημαία Αντιναυάρχου Π.Ν./Β.Ν.|Σημαία αντιναυάρχου Π.Ν./Β.Ν.
Αρχείο:GR-Coastguard-OF8-sleeve.svg|alt=Επιχειρίδια Αντιναυάρχου Λ.Σ.-ΕΛ.ΑΚΤ.|Επιχειρίδια αντιναυάρχου Λ.Σ.-ΕΛ.ΑΚΤ.
Αρχείο:Greek Coast Guard Commandant Flag (Vice Admiral).svg|alt=Σημαία Αντιναυάρχου αρχηγού Λ.Σ.-ΕΛ.ΑΚΤ.|Σημαία αντιναυάρχου αρχηγού Λ.Σ.-ΕΛ.ΑΚΤ.


## Ο αντιναύαρχος διεθνώς

Στο ναυτικό πολλών χωρών, ο αντιναύαρχος είναι βαθμός τριών αστέρων με κώδικα OF-8 στο NATO, αν και σε μερικές δυνάμεις όπως το γαλλικό ναυτικό είναι βαθμός OF-7, με τον κώδικα OF-8 να αντιστοιχεί στον βαθμό τεσσάρων αστέρων. Στις αγγλόφωνες χώρες αποκαλείται **Vice - Admiral**. Στις γαλλόφωνες (Καναδάς και Βέλγιο} αποκαλείται **Vice-amiral** και στη Γαλλία **Vice-amiral d'escadre** όπου ο Vice-amiral αντιστοιχεί με το βαθμό του Υποναυάρχου.

## Καναδάς
Στο βασιλικό καναδικό ναυτικό, ο βαθμός του αντιναυάρχου είναι ισοδύναμος με τον αντιστράτηγο του καναδικού στρατού ξηράς και της βασιλικής καναδικής αεροπορίας. Ο αντιναύαρχος είναι ανώτερος του υποναυάρχου και του υποστράτηγου, και κατώτερος του ναυάρχου και του στρατηγού.

## Παραπομπές


Κατηγορία:Στρατιωτικοί βαθμοί
Κατηγορία:Στρατιωτικά διακριτικά
Βραβεία Βρετανικής Ακαδημίας Κινηματογράφου 2014

Η **68<sup>η</sup> απονομή των [[Βραβεία Βρετανικής Ακαδημίας Κινηματογράφου|Βραβείων της Βρετανικής Ακαδημίας Κινηματογράφου]]**, γνωστά κυρίως ως **Βραβεία BAFTA**, τίμησε τις καλύτερες ταινίες του 2014 και πραγματοποιήθηκε στις 8 Φεβρουαρίου 2015 στο Royal Opera House του Λονδίνου. Η απονομή μεταδόθηκε ζωντανά από τον τηλεοπτικό σταθμό BBC One και οικοδεσπότης της βραδιάς ήταν για δέκατη φορά ο Στίβεν Φράι. Οι υποψηφιότητες ανακοινώθηκαν στις 9 Ιανουαρίου 2015 από τους Φράι και Σαμ Κλάφλιν.

## Νικητές και υποψηφιότητες
### Ειδικό βραβείο (Academy Fellowship)
***[[Μάικ Λι (σκηνοθέτης)|Μάικ Λι]]**

## Πολλαπλές υποψηφιότητες
* **11**: *[[Ξενοδοχείο Grand Budapest]]*
* **10**: *[[Birdman ή Η Απρόσμενη Αρετή της Αφέλειας|Birdman ή Η Απρόσμενη αρετή της αφέλειας]]* και *[[Η Θεωρία των Πάντων (ταινία, 2014)|Η θεωρία των πάντων]]*
* **9**: *[[Το παιχνίδι της μίμησης]]*
* **5**: *[[Μεγαλώνοντας]]* και *[[Χωρίς μέτρο]]*
* **4**: *[[Interstellar]]*, *Ο Κος Τέρνερ* και *[[Νυχτερινός ανταποκριτής]]*
* **3**: *[[Pride (ταινία 2014)|Pride]]*
* **2**: *΄71*, *[[Ελεύθερος σκοπευτής (ταινία)|Ελεύθερος σκοπευτής]]*, *[[Μεγάλα Μάτια|Μεγάλα μάτια]]*, *[[Foxcatcher]]*, *[[Το κορίτσι που εξαφανίστηκε (ταινία)|Το κορίτσι που εξαφανίστηκε]]*, *[[Φύλακες του Γαλαξία (ταινία, 2014)|Φύλακες του Γαλαξία]]*, *[[Ida (ταινία)|Ida]]*, *[[Τα μυστικά του δάσους]]*, *[[Paddington (ταινία)|Paddington]]* και *Κάτω από το Δέρμα*

## Πολλαπλές νίκες
* **5**: *[[Ξενοδοχείο Grand Budapest]]*
* **3**: *[[Μεγαλώνοντας]]*, *[[Η Θεωρία των Πάντων (ταινία, 2014)|Η θεωρία των πάντων]]* και *[[Χωρίς μέτρο]]*

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Βρετανικής Ακαδημίας

2015
BAFTA
Γενική Γραμματεία Πολιτικής Προστασίας

Η **Γενική Γραμματεία Πολιτικής Προστασίας** (**Γ.Γ.Π.Π.**) είναι φορέας του ελληνικού κράτους, ο οποίος υπάγεται στο Υπουργείο Κλιματικής Κρίσης και Πολιτικής Προστασίας. 

Συστάθηκε στις 11 Οκτωβρίου 1995 με το νόμο 2344. 

Η Γενική Γραμματεία Πολιτικής Προστασίας είναι αρμόδια για θέματα που αφορούν την πολιτική προστασία στην Ελλάδα. Το 2018 ανακοινώθηκε η κατάργηση του φορέα και η αντικατάστασή της από την Εθνική Υπηρεσία Διαχείρισης Εκτάκτων Αναγκών, κάτι που τελικά δεν πραγματοποιήθηκε.

## Αποστολή
Η Γενική Γραμματεία Πολιτικής Προστασίας, σύμφωνα με το άρθρο 1 του ΠΔ 151/2004, έχει ως αποστολή τηςː
* Τη μελέτη, το σχεδιασμό, την οργάνωση και το συντονισμό της δράσης για την πρόληψη και αντιμετώπιση των φυσικών, τεχνολογικών και λοιπών καταστροφών ή καταστάσεων έκτακτης ανάγκης, και την ενημέρωση του κοινού για τα ζητήματα αυτά.
* Την προετοιμασία, κινητοποίηση και συντονισμό δράσης του δυναμικού και των μέσων πολιτικής προστασίας της χώρας για την αντιμετώπιση πιθανών κάθε μορφής καταστροφών στο πλαίσιο του υφιστάμενου σχετικού σχεδιασμού ανά κατηγορία κινδύνου.
* Την αξιοποίηση των διαθέσιμων επιστημονικών στοιχείων και πληροφοριών για την κινητοποίηση του δυναμικού και των μέσων πολιτικής προστασίας της χώρας, εν όψει απειλούμενου κινδύνου καταστροφών.
* Τον συντονισμό του έργου και των δράσεων αντιμετώπισης των καταστροφών κατά την εκδήλωση των φαινομένων, καθώς και το έργο αποκατάστασης των προκαλουμένων ζημιών.

## Οργανωτική Δομή
Στη Γενική Γραμματεία Πολιτικής Προστασίας προΐσταται ο Γενικός Γραμματέας Πολιτικής Προστασίας.

Στο Οργανόγραμμα της Γενικής Γραμματείας περιλαμβάνονταιː
* το **Κέντρο Επιχειρήσεων Πολιτικής Προστασίας** (**Κ.Ε.Π.Π.**), με το Τμήμα Αξιολόγησης και Διαχείρισης Πληροφοριών και το Τμήμα Τρεχουσών Επιχειρήσεων και Γραμματειακής Υποστήριξης.
* η **Διεύθυνση Σχεδιασμού και Αντιμετώπισης Έκτακτων Αναγκών**, που αποτελείται από το Τμήμα Σχεδιασμού Πρόληψης και Αντιμετώπισης Φυσικών Καταστροφών, το Τμήμα Σχεδιασμού Πρόληψης και Αντιμετώπισης Τεχνολογικών Καταστροφών, το Τμήμα Εθνικού Σχεδιασμού, το Τμήμα Ελέγχου & Παρακολούθησης Σχεδίων και το Τμήμα Τεκμηρίωσης, Ερευνών και Στατιστικής.
* η **Διεύθυνση Διεθνών Σχέσεων, Εθελοντισμού - Εκπαίδευσης και Εκδόσεων**, που αποτελείται από το Τμήμα Διεθνών Σχέσεων, το Τμήμα Εθελοντισμού και Εκπαίδευσης και το Τμήμα Εκδόσεων.
* η **Διεύθυνση Οικονομικού και Διοικητικής Υποστήριξης**, που περιλαμβάνει το Τμήμα Οικονομικού και Διαχείρισης Υλικού, το Τμήμα Διοικητικής Υποστήριξης, το Τμήμα Τεχνικής Υποστήριξης και Πληροφορικής, το Τμήμα Διαχείρισης Ενιαίου Ευρωπαϊκού Αριθμού Κλήσεων Έκτακτης Ανάγκης "112" και το Τμήμα Γραμματείας.

## Παραπομπές


## Εξωτερικοί σύνδεσμοι
* Προφίλ της Γενικής Γραμματείας Πολιτικής Προστασίας στο Υπουργείο Κλιματικής Κρίσης & Πολιτικής Προστασίας

Κατηγορία:Ελληνική Κυβέρνηση
Κατηγορία:Υπουργείο Προστασίας του Πολίτη (Ελλάδα)
Κατηγορία:Διαχείριση καταστάσεων έκτακτης ανάγκης
Τάνγκα

Με τον όρο **Τάνγκα**, μπορεί να βρεθούν τα εξής λήμματα:
* Τάνγκα (ένδυμα)
* Τάνγκα (νόμισμα)
* Τάνγκα (Τανζανία)

## Δείτε επίσης
* Τόνγκα

Κατηγορία:Αποσαφήνιση
Ακρωτήριο Χορν

thumb|250px|Άποψη του ακρωτηρίου Χορν
thumb|250px|
Το **ακρωτήριο Χορν** (ισπανικά: *Cabo de Hornos*, αγγλικά: *Cape Horn*) είναι το νοτιότερο ακρωτήριο του αρχιπελάγους της Γης του Πυρός, στο μικρό νησί Όρνος (ισπανικά: Hornos). Πήρε το όνομά του από την πόλη Χόορν στην Ολλανδία. Αν και δεν είναι το νοτιότερο σημείο της Νότιας Αμερικής, το οποίο βρίσκεται στα νησιά Ντιέγο Ραμίρες, το ακρωτήριο Χορν σηματοδοτεί το βορειότερο όριο του πορθμού του Ντρέικ. Για πολλές δεκαετίες ήταν ένα σημαντικό ορόσημο στις θαλάσσιες μεταφορές για τα πλοία που μετέφεραν αγαθά σε όλο τον κόσμο. Τα νερά γύρω από το ακρωτήριο είναι ιδιαίτερα επικίνδυνα, εξαιτίας των ισχυρών ανέμων, των μεγάλων κυμάτων, των ισχυρών ρευμάτων και των παγόβουνων, τα οποία είχαν καταστήσει την περιοχή διαβόητη ως νεκροταφείο ναυτικών.

Η ανάγκη των πλοίων να παραπλέουν το ακρωτήριο Χορν μειώθηκε σημαντικά με την διάνοιξη της διώρυγας του Παναμά το 1914. Η πλεύση γύρω από το ακρωτήριο Χορν θεωρείται ως μία από τις δυσκολότερες προκλήσεις στην ιστιοπλοΐα. Έτσι λίγοι ναυτικοί εξακολουθούν να ακολουθούν αυτή τη διαδρομή, μερικές φορές ως τμήμα του περίπλου της Γης και σχεδόν πάντα επιλέγουν διαδρομές βόρεια του νησιού.

## Εξωτερικοί σύνδεσμοι
* 

Χορν
Κατηγορία:Γεωγραφία της Χιλής
Aichi Kokuki

Η **Aichi Kokuki KK** (ιαπωνικά: 愛知航空機株式会社) ήταν ιαπωνική εταιρεία σχεδίασης και κατασκευής αεροσκαφών. Παρήγαγε πολλά αεροσκάφη για το Ιαπωνικό Αυτοκρατορικό Ναυτικό.

## Ιστορία
Η εταιρεία ιδρύθηκε το 1898 στην Ναγκόγια με την ονομασία **Aichi Tokei Denki Seizo Co., Ltd.** (Εταιρεία Κατασκευής Ωρολογίων και Ηλεκτρικών Aichi). Ξεκίνησε να κατασκευάζει αεροσκάφη το 1920, αρχικά βασισμένη στην τεχνογνωσία που παρείχε η γερμανική Heinkel., Αρκετά από τα πρώιμα σχέδια της Aichi ήταν επηρεασμένα από τις σχεδιάσεις τις γερμανικής εταιρείας. Αργότερα, με την αρωγή και την υποστήριξη του Ναυτικού, η εταιρεία άρχισε να κατασκευάζει υδροπλάνα σε συνεργασία με την βρετανική Short Brothers. 

Η εταιρεία παρήγαγε αρκετούς τύπους αεροσκαφών πριν και κατά την διάρκεια του Δευτέρου Παγκοσμίου Πολέμου, συμπεριλαμβανομένου και του βομβαρδιστικού κάθετης εφόρμησης D3A, του βασικού αεροσκάφους της κλάσης του στα αεροπλανοφόρα του Αυτοκρατορικού Ναυτικού στο πρώτο μισό του πολέμου. Το 1943 η πτέρυγα κατασκευής αεροσκαφών της εταιρείας έγινε ανεξάρτητη εταιρεία με την επωνυμία Aichi Kokuki Co., Ltd.

Μετά τον πόλεμο διακόπηκαν οι εργασίες κατασκευής αεροσκαφών. Σήμερα, η Aichi Tokei Denki είναι κατασκευαστής οργάνων ακριβείας και μέτρησης. Η διάδοχος της Aichi Kokuki, η εταιρεία Aichi Kikai ΚΚ Kogyo, ασχολείται κυρίως με την παραγωγή εξαρτημάτων αυτοκινήτων της Nissan.

## Αεροσκάφη

* Aichi AB-2
* Aichi AB-3
* Aichi AB-4
* Aichi AB-6
* Aichi B7A
* Aichi D1A
* Aichi D3A
* Aichi E3A
* Aichi E8A
* Aichi E10A
* Aichi E11A
* Aichi E13A
* Aichi E16A
* Aichi F1A
* Aichi H9A
* Aichi M6A
* Aichi S1A

## Παραπομπές


## Βιβλιογραφία
* Mikesh, Robert C. and Shorzoe Abe. *Japanese Aircraft, 1910-1941*. London: Putnam Aeronautical, 1990. ISBN 0-85177-840-2.
* Odagiri, Hiroyuki. *Technology and Industrial Development in Japan*. Oxford, UK: Clarendon Press, 1996. ISBN 0-19-828802-6.

## Εξωτερικοί σύνδεσμοι

* 

Κατηγορία:Εταιρείες κατασκευής αεροσκαφών
Γουές Άντερσον

Ο **Γουές Άντερσον** (αγγλ.:*Wesley Wales "Wes" Anderson*, 1 Μαΐου 1969) είναι Αμερικανός σκηνοθέτης και σεναριογράφος. Οι ταινίες του είναι γνωστές για το ξεχωριστό οπτικό και αφηγηματικό του στιλ.

## Καριέρα
Ο Άντερσον έλαβε υποψηφιότητα για Όσκαρ Καλύτερου Πρωτότυπου Σεναρίου για τις ταινίες *[[Οικογένεια Τενενμπάουμ]]* το 2001 και *Ο έρωτας του φεγγαριού* το 2012. Επίσης έλαβε υποψηφιότητα για Όσκαρ Καλύτερης Ταινίας Κινουμένων Σχεδίων για την ταινία *Ο απίθανος κύριος Φοξ*. Το 2014 σκηνοθέτησε την ταινία *[[Ξενοδοχείο Grand Budapest]]* και έλαβε την πρώτη του υποψηφιότητα για Όσκαρ Σκηνοθεσίας.

Το 2021 κυκλοφόρησε η σπονδυλωτή ταινία του Άντερσον *[[Η γαλλική αποστολή (ταινία)|Η γαλλική αποστολή]]*.

## Προσωπική ζωή
Ο Άντερσον έχει σχέση με τη Λιβανέζα συγγραφέα, ενδυματολόγο και ηθοποιό φωνής Τζουμάν Μαλούφ, κόρη της μυθιστοριογράφου  Χανάν Αλ-Σαΐχ. Η Μαλούφ γέννησε το 2016 την κόρη του ζευγαριού, Φρέγια, που πήρε το όνομά της από έναν χαρακτήρα της ταινίας *The Mortal Storm.* 

Ο Άντερσον ζει στο Παρίσι, όπου μετακόμισε από τη Νέα Υόρκη. Ο αδελφός του, συγγραφέας και σκιτσογράφος Έρικ Άντερσον, έχει σχεδιάσει σκτίτσα για πολλές από τις ταινίες του Άντερσον.

## Φιλμογραφία

## Παραπομπές


## Εξωτερικοί σύνδεσμοι
* 
* 
* Wes Anderson at Unsung Films
* "Wes Anderson", a brief profile by Martin Scorsese in *Esquire*.

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Βραβευμένοι με BAFTA
Μπένετ Μίλερ

Ο **Μπένετ Μίλερ** (*Bennett Miller*, 30 Δεκεμβρίου 1966) είναι Αμερικανός σκηνοθέτης και παραγωγός ταινιών. Ξεκίνησε την καριέρα του το 1998 όταν σκηνοθέτησε το ντοκιμαντέρ *The Cruise*. Επόμενο σκηνοθετικό του βήμα ήταν η ταινία *[[Truman Capote (ταινία)|Truman Capote]]* (Capote, 2005) με τον Φίλιπ Σέιμουρ Χόφμαν να υποδύεται τον πρωταγωνιστικό ρόλο και έλαβε την πρώτη του υποψηφιότητα για Όσκαρ Σκηνοθεσίας. Το 2009 σκηνοθέτησε την ταινία *[[Moneyball]]* με τον Μπραντ Πιτ. Η ταινία αποδείχτηκε μεγάλη καλλιτεχνική και εισπρακτική επιτυχία. Το 2014 σκηνοθέτησε το *[[Foxcatcher]]* για την οποία έλαβε την δεύτερή του υποψηφιότητα για Όσκαρ Σκηνοθεσίας.

## Φιλμογραφία
* *The Cruise* (1998)
* *[[Truman Capote (ταινία)|Truman Capote]]* (Capote, 2005)
* *[[Moneyball]]* (2011)
* *[[Foxcatcher]]* (2014)

## Παραπομπές


Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Byzantium (άλμπουμ των Deep Blue Something)

Το "**Byzantium**" είναι το τρίτο άλμπουμ των Deep Blue Something. Κυκλοφόρησε από την Interscope το 1998 μόνο σε Ιαπωνία, Ευρώπη και Καναδά. Το ακριβώς επόμενο άλμπουμ της μπάντας, από την άλλη, κυκλοφόρησε μόνο στις ΗΠΑ, έχοντας 5 τραγούδια από αυτό το άλμπουμ και 8 καινούρια. Η περιορισμένη κυκλοφορία, η μήνυση της μπάντας προς τη δισκογραφική Interscope και μερικά ακόμα προβλήματα δεν επέτρεψαν στο άλμπουμ να μπει στα τσάρτς.

## Κομμάτια

# "Daybreak and a Candle End" - 4:42
# "So Precious"*- 3:04
# "She Is"* - 3:26
# "Cherry Lime Rickey" - 6:26
# "Byzantium" - 4:07
# "Everything" - 3:32
# "Enough To Get By"* - 5:10
# "Hell In Itself"* - 4:08
# "Dr. Crippen" - 4:00
# "Tonight" - 3:43
# "William H. Bonney" - 4:43
# "Pullman, Washington" - 3:51
# "Light the Fuse" - 3:41
# "Parkbench"* - 5:00
# "Becoming Light" - 4:46

**Σημείωση:**
* *Τα πέντε, αυτά, κομμάτια συμπεριλήφθηκαν και στο Deep Blue Something του 2001.

## Συντελεστές
* Todd Pipes – φωνή, μπάσο
* Toby Pipes – φωνή, κιθάρα
* Clay Bergus – φωνητικά, κιθάρα
* John Kirtland – ντραμς
* Jeff Roe - τρομπόνι
* Randy Burgeson - τρομπέτα
* Dave Lown, Dave Monsch - σαξόφωνο
* Peter Hyrka, David Angel, Cate Myer, Alan Umstead - βιολί
* Gary Tussing, Ron de la Vega - τσέλο
* Paulinho De Costa - κρουστά
* Charles Fisher - παραγωγή
* Joe Chiccarelli - μηχανικός
* Bobby Torres, Robert Manning, David Leonard, Dave Thoener, Glenn Spinner, Matt Silva - επιπλέον/βοηθοί μηχανικοί
* Tim Palmer - μίξινγκ
* Stephen Marcussen - mastering
* Chuck Reed - A&R
* Gil Pena - εξώφυλλο
* Robert Greeson - καλλιτεχνική διεύθυνση, φωτογραφία
* Marina Chavez, Richard Storms - φωτογραφία

## Παραπομπές


Κατηγορία:Άλμπουμ του 1998
ΘΒ Ταινίες Γέλιου

Η **ΘΒ Ταινίες Γέλιου** ήταν μια ελληνική εταιρία κινηματογραφικών παραγωγών που ιδρύθηκε το 1964 από τον κωμικό ηθοποιό και σκηνοθέτη Θανάση Βέγγο με στόχο του να έχει περισσότερη καλλιτεχνική ελευθερία στις ταινίες του. Γνωστές παραγωγές της εταιρίας είναι οι ταινίες *[[Θου Βου Φανερός Πράκτωρ 000|Φανερός πράκτωρ 000]]*, *[[Τρελλός παλαβός και Βέγγος]]* και *[[Ποιος Θανάσης!!]]*. Παρόλο που οι παραγωγές της είχαν πολύ μεγάλη απήχηση, η εταιρία πτώχευσε λόγω κακής οικονομικής διαχείρισης και έκλεισε το 1969.

Ο ίδιος ο Βέγγος οδηγήθηκε σε οικονομική καταστροφή, από την οποία ανέκαμψε ύστερα από πολλά χρόνια, με την χρεοκοπία αυτή να έχει σοβαρή επιρροή στη μετέπειτα ζωή του. Τις παραγωγές της εταιρίας τις σκηνοθετούσαν ο Βέγγος σε συνεργασία με τον Ερρίκο Θαλασσινό και με τον Πάνο Γλυκοφρύδη, και θεωρούνται οι πιο αναγνωρισμένες ταινίες του Βέγγου.

## Ταινίες
Η εταιρεία συνολικά κυκλοφόρησε 9 ταινίες:

### Συμπαραγωγές
;Φίνος Φιλμ

## Παραπομπές


Κατηγορία:Ελληνικές εταιρίες παραγωγής ταινιών
Κατηγορία:Πρώην επιχειρήσεις της Ελλάδας
Ρίτσαρντ Λίνκλεϊτερ

Ο **Ρίτσαρντ Στιούαρτ Λίνκλεϊτερ** (αγγλ.:*Richard Stuart Linklater*), (γενν. 30 Ιουλίου 1960) είναι Αμερικανός σκηνοθέτης, σεναριογράφος και παραγωγός ταινιών. Είναι γνωστός για την κωμωδία ενηλικίωσης *Νεανικά Μπερδέματα* (Dazed and Confused, 1993), τη δραματική ταινία κινουμένων σχεδίων Waking Life (2001), τη μουσική κωμωδία *[[Ένα σχολείο πολύ ροκ|Ένα Σχολείο Πολύ Ροκ]]* (School of Rock, 2003), το θρίλερ επιστημονικής φαντασίας κινουμένων σχεδίων *A Scanner Darkly* (2006) και την τριλογία *Πριν το Ξημέρωμα* (Before Sunrise, 1995), *Πριν το Ηλιοβασίλεμα* (Before Sunset, 2004) και *Πριν τα Μεσάνυχτα* (Before Midnight, 2013). Το 2014 σκηνοθέτησε και έγραψε το σενάριο της ταινίας *[[Μεγαλώνοντας]]* (Boyhood), για την οποία έλαβε υποψηφιότητα για Όσκαρ Σκηνοθεσίας και Πρωτότυπου Σεναρίου και βραβεύτηκε με τη Χρυσή Σφαίρα Σκηνοθεσίας.

## Παραπομπές

## Εξωτερικοί σύνδεσμοι
* 0 

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με BAFTA
Μόρτεν Τίλντουμ

Ο **Μόρτεν Τίλντουμ** (νορβηγικά: *Morten Tyldum*) είναι Νορβηγός σκηνοθέτης. Ξεκίνησε την καριέρα του δουλεύοντας στην τηλεόραση και γυρίζοντας μουσικά βίντεο, διαφημιστικά και ταινίες μικρού μήκους. Το κινηματογραφικό του ντεμπούτο πραγματοποιήθηκε το 2003 με την ταινία *Buddy*. Ακολούθησαν οι ταινίες *Varg Veum - Falne engler* (Fallen Angels) το 2008 και *Κυνηγοί Κεφαλών* (Hodejegerne) το 2011. Η ταινία *Κυνηγοί Κεφαλών* είναι βασισμένη στο ομότιτλο βιβλίο του Τζο Νέσμπο που κυκλοφόρησε το 2008 και μέχρι σήμερα αποτελεί τη μεγαλύτερη εισπρακτική επιτυχία στη Νορβηγία. Το 2014 πραγματοποίησε το χολιγουντιανό του ντεμπούτο με τη βιογραφική, ιστορική ταινία *[[Το παιχνίδι της μίμησης]]* (The Imitation Game). Η ταινία είναι βασισμένη στη ζωή του μαθηματικού Άλαν Τούρινγκ και πρωταγωνιστεί ο Μπένεντικτ Κάμπερμπατς. Έγινε μεγάλη καλλιτεχνική και εισπρακτική επιτυχία και απέσπασε 8 υποψηφιότητες για Όσκαρ, συμπεριλαμβανομένου και του Όσκαρ Σκηνοθεσίας για τον Τίλντουμ.
## Φιλμογραφία

## Παραπομπές

Κατηγορία:Νορβηγοί σκηνοθέτες κινηματογράφου
Το Καλάθι του Τρόμου

**Το Καλάθι του Τρόμου** (αγγλικά: *Basket Case*) επίσης γνωστό και ως **Το Καλάθι του Πικνίκ**, είναι ένα b-movie του 1982 που συνδυάζει κωμωδία και τρόμο. Η ταινία είναι γνωστή για το χαμηλό προϋπολογισμό της, το περίεργο χιούμορ και την ωμή βία. Η ταινία κέρδισε ένα ακροατήριο στη δεκαετία του 1980, λόγω της κυκλοφορίας της σε βιντεοκασέτα και έγινε πολύ σύντομα μια cult ταινία. Ο Κέβιν Βαν Χέντενρικ πρωταγωνιστεί ως ένας νεαρός άντρας ο οποίος αναζητά εκδίκηση από τους γιατρούς που χώρισαν χειρουργικά αυτόν και τον δίδυμο σιαμαίο αδερφό του χωρίς την θέλησή τους.

## Πλοκή
Ο Ντουέιν Μπράντλει (Κέβιν Βαν Χέντενρικ) φτάνει στη Νέα Υόρκη με ένα κλειδωμένο καλάθι. Μετά νοικιάζει ένα δωμάτιο σε ένα φθηνό ξενοδοχείο και το περιεχόμενο του καλαθιού αποκαλύπτεται: στο καλάθι ζει ο παραμορφωμένος σιαμαίος αδερφός του ο Μπελιάλ. Αν και ενωμένοι κατά τη γέννηση, τα δίδυμα είχαν χειρουργικά χωριστεί χωρίς την θέλησή τους σε μικρή ηλικία. Καθώς τα δίδυμα αναζητούν εκδίκηση από τους γιατρούς που τους χώρισαν, ο Ντουέιν κάνει φίλη μια νοσοκόμα (Τέρι Σούζαν Σμιθ). Ο Μπελιάλ ζηλεύει και την σκοτώνει, εξοργισμένος με τις πράξεις του αδερφού του ο Ντουέιν αποφασίζει να σκοτώσει τον Μπελιάλ, με αποτέλεσμα τα δύο αδέρφια να πέσουν απ'το παράθυρο του ξενοδοχείου.

## Διανομή
*Κέβιν Βαν Χέντενρικ στο ρόλο του *Ντουέιν Μπράντλει*
*Τέρι Σούζαν Σμιθ στο ρόλο της *Σάρον*
*Μπέβερλι Μπόνερ στο ρόλο της *Κέισι*
*Ρόμπερτ Βόγκελ στο ρόλο του *Διευθυντή του Ξενοδοχείου*
*Τζο Κλάρκ στο ρόλο του *Οντόνοβαν*

## Παραγωγή
Το Καλάθι του Τρόμου γυρίστηκε σε φιλμ 16 mm. Ο σκηνοθέτης Φράνκ Χενενλότερ δεν είχε τον έλεγχο του Post-Production με το αποτέλεσμα να είναι σκοτεινό, θολό, και μετατράπηκε σε μια διαφορετική αναλογία διαστάσεων. Η ταινία γυρίστηκε εν μέρει στο Μανχάταν. Ο Χενενλότερ έγραψε το σενάριο της ταινίας καθώς περπατούσε γύρω από την πλατεία Times Square, την οποία χαρακτήρισε "άθλια, υπέροχη ατμόσφαιρα."

## Ειδικά Εφέ
Τα ειδικά εφέ του Μπελιάλ αποτελούνταν από μια μαριονέτα σε μερικές σκηνές καθώς και Stop-Motion Animation σε άλλες. Στις σκηνές που φαίνεται το χέρι του Μπελιάλ να επιτίθεται στα θύματά του, είναι στην πραγματικότητα ένα γάντι που το χειριζόταν ο Χενενλότερ. Η πλήρους μεγέθους μαριονέτα του Μπελιάλ παρατηρείται στις σκηνές όπου ο Μπελιάλ φαίνεται με έναν ηθοποιό ή όπου τα μάτια του γίνονται κόκκινα. Στη σκηνή όπου ο Μπελιάλ κάνει άνω κάτω το δωμάτιο του Ντουέιν χρησιμοποιήθηκε Stop-Motion Animation.

## Box Office
* Προϋπολογισμός: 35,000 δολάρια

## Συνέχειες
Την Cult επιτυχία της ταινίας ακολούθησαν δύο συνέχειες:
*Basket Case 2 (1990)
*Basket Case 3: The Progeny (1991)

## Εξωτερικοί σύνδεσμοι
*Το Καλάθι του Τρόμου στο Rotten Tomatoes
*Παρουσίαση της ταινίας στο b-movies.gr

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1982
Κατηγορία:Αγγλόφωνες ταινίες
Κατηγορία:Ταινίες χαμηλού προϋπολογισμού
Κατηγορία:Αμερικανικές κωμικές ταινίες τρόμου
Αχμίμ

Η **Αχμίμ** (*[[αραβικά]]: اخميم*) είναι πόλη της Αιγύπτου στη δεξιά όχθη του Νείλου απέναντι από τη Σοχάγκ, περίπου 130 χιλιόμετρα νότια της Ασιούτ. Το 1986, ο πληθυσμός της ήταν 70.602 κάτοικοι.

## Ιστορία
Στην αρχαιότητα ήταν γνωστή με το όνομα του "Ιπού" ή "Χεντ Μινού" και ήταν η πρωτεύουσα της 9ης νομής της Άνω Αιγύπτου. Στην ελληνορωμαϊκή περίοδο το όνομά της ήταν "Πανόπολις", η πόλη του Πάνα, γιατί τον θεό Μιν οι Έλληνες τον εξίσωναν με τον δικό τους θεό Πάνα. Για τους Κόπτες η Αχμίμ ήταν ένα από τα σημεία εκκίνησης των αποστολών στην ανατολική έρημο. Εκτός από τον θεό της γονιμότητας Μιν λατρευόταν και μια τοπική θεά η Απρίτ.

Αρχαιολόγοι ανακάλυψαν πρόσφατα στα περίχωρα της Αχμίμ ένα κολοσσιαίο άγαλμα επτά μέτρων της Merytamun, κόρης και βασιλικής συζύγου του Ραμσή Β, μετά τον θάνατο της Νεφερτίτης. Αυτό το μνημειώδες άγαλμα πλαισιώνει την είσοδο σε ναό του Μιν, ένα άλλο άγαλμα (όπου εξακολουθεί να υπάρχει) έπρεπε να είναι εκείνο του Ραμσή Β΄.

## Παραπομπές


## Βιβλιογραφία
* Lionel Schmitt, *Dictionnaire de l’Antiquité*, Quadrige/PUF, 2005.
* Henri Gauthier, *La déesse Triphis*, IFAO, BIFAO 3.
* Henri Gauthier, *Notes géographiques sur le nome panopolite*, IFAO, BIFAO 4, 1905, σελ. 39 - 101/
* Henri Gauthier, *Nouvelles notes géographiques sur le nome panopolite*, IFAO, BIFAO 10, 1912, σελ. 89 - 130.
* Naguib Kanawati, *Rock Tombs of El-Hawawish : the Cemetery of Akhmim*, Sidney, 1980, isbn = 0-85668-434-1.
* K. P. Kuhlmann, *Materialien zur Archäologie und Geschichte des Raumes von Achmim*,= Mainz, 1983.

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Νταρ ελ Σαλάμ

Η **Νταρ ελ Σαλάμ** (*[[αραβικά]] : دار السلام*) είναι πόλη της Αιγύπτου κοντά στην Αχμίμ. Βρίσκεται στην ανατολική όχθη του Νείλου στο Κυβερνείο Σοχάγκ. Δεν πρέπει να συγχέεται με τη πρωτεύουσα της Τανζανίας Νταρ ες Σαλάμ. Βρίσκεται 60 χλμ από τη Σοχάγκ, έχει 66.408 κατοίκους.

Η περιοχή του Νταρ ελ Σαλάμ, η πόλη με τα γύρω χωριά, είχε πληθυσμό 317.014 τον Ιανουάριο του 2008.

Σε μια έκθεση του 2008 από τις τοπικές αρχές του Νταρ ελ Σαλάμ έχει υψηλό ποσοστό αναλφαβητισμού, 35% μεταξύ των ανδρών και 48% μεταξύ των γυναικών, ανεβάζοντας το συνολικό ποσοστό του αναλφαβητισμού στο 41,5% του συνολικού πληθυσμού .

Το 2011, το Νταρ ελ Σαλάμ αναγνωρίστηκε από το προγράμματος ανάπτυξης των Ηνωμένων Εθνών ως μία από τις πέντε πιο φτωχές περιοχές της Αιγύπτου σχετικά με το δείκτη ανθρώπινης ανάπτυξης για δεύτερο έτος σε σειρά.

## Παραπομπές


Κατηγορία:Πόλεις της Αιγύπτου
Amorphophallus titanum

δεξιά|μικρογραφία|Amorphophallus titanum
Το φυτό ***Amorphophallus titanum*** ή αλλιώς άμορφος φαλλός, είναι ένα λουλούδι το οποίο πρωτοανακαλύφθηκε στη Σουμάτρα της Ινδονησίας το 1878 από τον δόκτορα Odoardo Beccari σε δάση της περιοχής.

Θεωρείται το θεαματικότερο λουλούδι στον κόσμο. Φτάνει τα 3,5 μέτρα σε ύψος, ενώ ο βλαστός και το φύλλωμα ενός ενήλικου φυτού μπορεί να φτάσει τα 6 μέτρα ύψος και τα 4,5 μέτρα διάμετρο.

## Παραπομπές


Κατηγορία:Αροειδή
Βαλενθιανική Ακαδημία της Γλώσσας

Η **Βαλενθιανική Ακαδημία της Γλώσσας** (καταλανικά: *Acadèmia Valenciana de la Llengua*) είναι ο θεσμός της Κυβέρνησης της Βαλενθιανικής Κοινότητας που οργανώνει, προωθεί και συντονίζει όλες τις δραστηριότητες σχετικές με την καταλανική γλώσσα που μιλιέται στα σύνορα της Αυτονομίας, γνωστής και ως βαλενθιανικά. Από το 2006 είναι ο επίσημος υπεύθυνος φορέας που ευθύνεται για την επίσημη μορφή των βαλενθιανικών και οι αποφάσεις του οφείλουν να γίνονται σεβαστές από όλες τις δημόσιες υπηρεσίες που λειτουργούν στην Βαλενθιανική Κοινότητα.

Αποτελείται από είκοσι ένα ακαδημαϊκούς και διοικείται από τρία όργανα: την ολομέλεια, την κυβερνητική επιτροπή και τον πρόεδρο. Προς το παρόν, η έδρα της βρίσκεται στο μοναστήριο του Σαν Μιγέλ ντε λος Ρέγες στην Βαλένθια.

## Εκδοτικό έργο
Η Βαλενθιανική Ακαδημία της Γλώσσας έχει εκδόσει διάφορα έγγραφα και βιβλία που σχετίζονται με τα βαλενθιανικά και την κανονιστική τους χρήση. Μεταξύ αυτών:
* *Diccionari ortogràfic i de pronunciació del valencià* ('Λεξικό της ορθογραφίας και της προφοράς των βαλενθιανικών), 2006.
* *Gramàtica normativa del valencià *('Κανονιστική γραμματική των βαλενθιανικών'), 2006.
* *La normativa ortogràfica del valencià (*'Κανονιστική ορθογραφία των βαλενθιανικών'), 2006.
* *L'estàndard oral del valencià* ('Το προφορικό πρότυπο των βαλενθιανικών'), 2006.
* *Els gentilicis valencians *('Τα βαλενθιανικά εθνικά επίθετα'), 2006.
* *Gramàtica Valenciana Bàsica *('Στοιχειώδης βαλενθιανική γραμματική'), 2013.
* *Diccionari normatiu valencià *('Κανονιστικό βαλενθιανικό λεξικό'), 2013.
Επίσης έχει εκδόσει διάφορα έργα γύρω από την τοπωνυμία, την πολιτισμική βαλενθιανική ιστορία και πρακτικά των συνεδρίων και των αποφάσεών της.

## Παραπομπές


## Εξωτερικοί σύνδεσμοι

* Η επίσημη ιστοσελίδα της Βαλενθιανικής Ακαδημίας της Γλώσσας

Κατηγορία:Καταλανική Γλώσσα
Κατηγορία:Εκπαιδευτικά ιδρύματα στην Ισπανία
Αντόνι Ρουβιό ι Λιουκ

Ο **Αντόνι Ρουβιό ι Λιουκ** (*Antoni Rubió i Lluch,* Βαγιαδολίδ 24 Ιουλίου 1856 - Βαρκελώνη, 9 Ιουνίου 1937) ήταν καταλανός ιστορικός, διανοούμενος, διπλωμάτης κι ελληνιστής, γιος του ποιητή Ζοακίμ Ρουβιό ι Ορς. Θεωρείτα σημαντική μορφή στην εξέλιξη της καταλανικής ιστοριογραφίας και φιλολογίας, καθώς λειτούργησε για πολλούς ως σύνδεσμος μεταξύ της ρομαντικής σχολής της Καταλανικής Αναγέννησης και της νέας σχολής του καταλανικού Νοουσεντίσμε. Είναι από τους πρώτους διανοούμενους κι ερευνητές που χρησιμοποίησαν τα καταλανικά ως επιστημονική γλώσσα. 

## Ζωή και έργο
Σπούδασε Φιλοσοφία και Φιλολογία στο Πανεπιστήμιο της Βαρκελώνης, όπου είχε ως καθηγητές τον καταλανό διανοούμενο Μανουέλ Μιλά ι Φοντανάλς και τον ελληνιστή Αντόνι Μπέργνες δε λας Κάσας και ως συμφοιτητή τον μετέπειτα φιλόλογο Μαρθελίνο Μενέντεθ Πελάγιο. Αποτέλεσε σημαντικός παράγοντας για την ανάπτυξη του τμήματος Καταλανικών Σπουδών και πρώτος πρόεδρος του Ινστιτούτου Καταλανικών Σπουδών.

Είναι ένας από τους μεγαλύτερους καταλανούς ελληνιστές. Μετέφρασε στα καταλανικά και τα ισπανικά πλειάδα σύγχρονων συγγραφέων, όπως τους Βιζυηνό, Βικέλα (με τον οποίο τους ένωναν και δεσμοί φιλίας), Εφταλιώτη, Δροσίνη και Σολωμό. Επίσης συγκέντρωσε και δημοσίευσε πολλά έγγραφα σχετικά με την καταλανική παρουσία στην Ελλάδα, όντας ο μοναδικός που έχει εργαστεί επιστημονικά πάνω στις σχέσεις της Βυζαντινής Αυτοκρατορίας με το Στέμμα της Αραγόνας. 

Στις 6 Μαρτίου 1897 παρουσίασε στον πρόξενο της Ελλάδας στη Βαρκελώνη, Πέτρο Μουζόπουλο, ένα κείμενο που είχε συντάξει ο Ενρίκ Πρατ ντε λα Ρίβα και είχε ως τελικό αποδέκτη τον Γεώργιο Α΄, όπου εξέφραζε την υποστήριξη των καταλανιστικών κύκλων στη θέση της Ελλάδας στο Κρητικό Ζήτημα. Το κείμενο το είχε μεταφράσει ο ίδιος ο Ρουβιό, ενώ κατά τη διάρκεια της παράδοσης του κειμένου έκαναν την παρουσία τους καταλανικές σημαίες, κάτι που είχε ως αποτέλεσμα την αντίδραση της ισπανικής αστυνομίας. Το 1903 ορίστηκε τιμητικός πρόξενος της χώρας στη Βαρκελώνη, θέση που διατήρησε μέχρι το 1930. Προηγουμένως, το 1886, η ελληνική κυβέρνηση τον είχε παρασημοφορήσει ως Ιππότη του Τάγματος του Σωτήρος. Υπήρξε μέλος και της Φιλολογικού Συλλόγου Παρνασσός.

Όσον αφορά την ιστορία, υπήρξε καθηγητής πολλών μετέπειτα καταλανών ιστορικών, όπως του Φεράν Σολντεβίλα και του Ραμόν ντ' Αβαδάλ.

## Αναφορές


Κατηγορία:Καταλανοί ιστορικοί
Κατηγορία:Ελληνιστές
Κατηγορία:Τάγμα του Σωτήρος
Έβανς Πολ

Ο **Έβανς Πολ** (Evans Paul), αποκαλούμενος και *K-plume * (KP), είναι πολιτικός από την Αϊτή, που υπηρέτησε ως πρωθυπουργός από το 2015 ως το 2016. Διετέλεσε πρόεδρος της Δημοκρατικής Ενωτικής Επιτροπής (*Komite inite Demokratik*, KID). 

## Πολιτική σταδιοδρομία
Εξελέγη δήμαρχος της πρωτεύουσας Πορτ ο Πρενς στις εκλογές του 1990 που έφεραν το κόμμα του Ζαν Μπερτράν Αριστίντ , το  Εθνικό Μέτωπο για την Αλλαγή και τη Δημοκρατία στην εξουσία. Στις εκλογές του 2006 διεκδίκησε χωρίς επιτυχία την προεδρική εκλογή του με τη σημαία του Κόμματος Δημοκρατικής Συμμαχίας. Υπήρξε επικεφαλής της Δημοκρατικής Συσπείρωσης (Convergence Démocratique) πριν το πραξικόπημα του 2004 που είχε ως αποτέλεσμα την ανατροπή του προέδρου Αριστίντ. Στις 25 Δεκεμβρίου 2014 διορίστηκε από τον πρόεδρο Μισέλ Μαρτελί στο αξίωμα του πρωθυπουργού. Ο διορισμός του ανακοινώθηκε μέσα από το Twitter. Τον Ιανουάριο του 2015 ορκίστηκε πρωθυπουργός, επικεφαλής κυβέρνησης εθνικής συναίνεσης, με στόχο να οδηγήσει τη χώρα σε εκλογές. Στις 2 Φεβρουαρίου 2016 παραιτήθηκε. Παρέμεινε πρωθυπουργός έπειτα από συμφωνία στην οποία επίσης ορίστηκε να αναλάβει ο ίδιος και μεταβατικός πρόεδρος (μέχρι να διοριστεί νέος), με τον Μισέλ Μαρτελί να αποχωρεί από την προεδρία.

## Παραπομπές


Κατηγορία:Πρόεδροι της Αϊτής
Κατηγορία:Πρωθυπουργοί της Αϊτής